Jüri Ojaver

Jüri Ojaver (sündinud 14. veebruaril 1955 Jõhvis) on eesti kunstnik ja skulptor. Ta on lõpetanud 1973. aastal Jõhvi keskkooli ning õppinud aastatel 1973–1975 Eesti Põllumajanduse Akadeemias majandust. Kunstnikuna on ta autodidakt. Töötanud reklaamikunstnikuna ning Tallinna Restaureerimisvalitsuses ja Vanalinna elamuekspluatatsioonivalitsuses kiviraiduri ja plekksepana. 1989. aastast tegev vabakunstnikuna. Jüri Ojaver on töötanud õppejõuna Eesti Kunstiakadeemias.[viide?] Eesti Kunstnike Liidu liige 1991. aastast. Viljelenud konstruktivistlikku skulptuuri, materjalideks peamiselt graniit, marmor ja paekivi.Tema tegevusvaldkonnaks on kolmemõõtmeline kunst, peamiselt installatsioon aga ka video- ja tegevuskunst. Osalenud nii kodumaistel kui ka välisnäitustel alates 1984. aastast, sealhulgas ka Veneetsia ja Kwangju biennaalil. Ta on saanud grand-prix Riia skulptuuri kvadriennaalil ja Sorosi kunstikeskuse aastanäitustel. 1990. aastal lammutati puumaja, kus oli asunud Jüri Ojaveri ateljee; selle materjalijääke kasutades lõi kunstnik objekte ja kooslusi, millega algas ta menukaks kujunenud kunstnikutee näitustel. Eriti Sorosi Kaasaegse Kunsti Eesti Keskuse neljal aastanäitusel. Näiteks installatsioonid “Kaitstud kulgemine” 1990 ja “Valede võrk” 1995–1996. Mõnevõrra juhuslikult sattus ta 1998. aastal Haapsallu aktsioonile “Kultuur. Kapital. Tugi”. 1999. aastal valiti Veneetsia biennaalile Eestit esindama kolm meest: Ando Keskküla, Peeter Pere ja Jüri Ojaver. Viimane eksponeeris seal üle kanali kaheosalist skulptuuri “Lukukivi”, mis praegu asub tema koduõuel. Jaan Toomik ja Jüri Ojaver koos kolleegidega osalesid 2013. aastal Riia Ooperi- ja Balletiteatri ees legendaarse läti balletitantsija Maris Liepa skulptuuri avamisel. 2011 – näitus Prantsusmaal Asnières Eesti kultuurifestivali "Estonie tonique" raames koos kunstnik Marko Mäetammega 2009 – Draakoni galeriis Jüri Ojaveri isikunäitus „Oja”. 2008 – Jüri Ojaver ja Rein Kelpmani – ühisnäitus Kunstihoone galeriis "Vastutusrikas mäng puust raamis" 2007 – Eesti kunstnike näitus "Tagurpidi blues" Venemaal. Näitusel osalesid kaheksa Eesti kunstnikku – Anna Hints, Laura Kuusk, Neeme Külm, Kristina Norman, Jüri Ojaver, Jaan Paavle, Paul Rodgers, Jaan Toomik 2007 – näitus „Liputajad metsas“ Hobusepea galeriis 2006 – Jüri Ojaveri, Ülle Marksi, Jüri Kassi ja Alice Kase näitus "Handscapes" ÜRO peakorteris New Yorgis 2005 – Terje Ojaveri ja Jüri Ojaveri skulptuurinäitus Eesti saatkonnas Helsingis 2004 – installatsioon "Kivi-Jüri" Kärdla kultuurikeskuses 2002 – näitus “Kõik on üks” Rakvere Kesklinna Galeriis 1996 – näitus "Osadus" Tallinna Kunstihoone galeriis 1993 – Kaasaegse Kunsti Eesti Keskus 1. aastanäitus “Aine-Aineta” 1995 Eesti Kultuurkapitali kujutava ja rakenduskunsti sihtkapitali aastapreemia (loominguline tegevus) 2007 Kristjan Raua preemia (aja- ja päevakohane sotsiaalne kunst, milles teravust ja kunstilist mõjuvust) Abielus kunstnik Terje Ojaveriga. Elavad Laulasmaal. 2009 – "Mees metsast ja mere äärest. Skulptor Jüri Ojaver", režissöör Peeter Brambat Ando Keskküla, Jüri Ojaver, Peeter Pere : [48. rahvusvaheline Veneetsia biennaal, Eesti ekspositsioon = 48th International Exhibition of Contemporary Art, exhibition of the Estonian Republic / tõlge: Riina Kindlam ; kujundus: Andres Tali], [Tallinn] : Kaasaegse Kunsti Eesti Keskus, (62 lk, 1999), ISBN 9985606310 Urmas Lauri, Haapsalu linnagalerii 25. sünnipäeval avatakse Jüri Ojaveri näitus - Lääne Elu, 05.05.2016. Ott Lambing, Jüri Ojaver ja Kivi–Jüri Kärdla kultuurikeskuses - Hiiu Leht, 24.12.2004 "Art In the Public SpaceRiga, Latvia – Jaan Toomik and Jüri Ojaver. A monument to a citizen of Riga, the outstanding ballet artist Māris Rūdolfs Liepa. 2013". Originaali arhiivikoopia seisuga 30. jaanuar 2016. Vaadatud 23. jaanuaril 2016. Kunstihoone – Jüri Ojaver. Song (piiratud juurdepääsuga veebileht)